**KLINIČKA BOLNICA „SVETI DUH“**

**Zagreb, Sveti Duh 64**

Zagreb, 16. ožujka 2023.

**OBRAZLOŽENJE IZVRŠENJA FINANCIJSKOG PLANA ZA 2022. GODINU**

Klinička bolnica „Sveti Duh“ (u daljnjem tekstu: Bolnica) u 2022. godini ukupno je ostvarila prihoda poslovanja u iznosu od 579.040.314,29 kn te rashoda poslovanja u ukupnom iznosu 595.906.342,20 kn te je ostvaren manjak prihoda u iznosu od 16.866.027,91 kn.

U razdoblju od siječnja do prosinca 2022. godine ostvareni su ukupni prihodi redovnog poslovanja u iznosu od 578.936.975,68 kn te su isti u odnosu na razdoblje od siječnja do prosinca 2021. veći za iznos od 21.043.039,68 kn, odnosno za 4%. Na rast prihoda utjecalo je usporavanje Covid pandemije, što je omogućilo pružanje više zdravstvenih usluga u odnosu na prethodnu godinu. Najznačajniji prihodi u ukupnim prihodima bolnice čine prihodi ostvareni od Hrvatskog zavoda za zdravstveno osiguranje, koji u 2022. iznose 430.182.229,47 kn i veći su u odnosu na 2021. za 56.887.913,47 kn odnosno za 15 %.

Ukupni rashodi i izdaci u razdoblju od siječnja do prosinca 2022. godine ostvareni su u iznosu od 595.906.342,20 kn te su u odnosu na 2021. godinu veći za 30.545.330 kn odnosno za 5 %.

U nastavku dajemo obrazloženje prihoda i rashoda po izvorima financiranja.

1. Izvor financiranja 1.1.1. Opći prihodi i primici

Tijekom 2022. godine Bolnica je ostvarila 6.168.589,05 kn pomoći od Grada Zagreba, odnosno od osnivača, koje je utrošila namjenski za sanaciju dospjelih obveza prema dobavljačima lijekova i potrošnog medicinskog materijala.

1. Izvor financiranja 1.2.3. Decentralizirana sredstva-zdravstvo

U 2022. godini planirano je ukupno 9.000.000,00 kn prihoda iz decentraliziranih sredstava te je do kraja godine iz navedenog izvora financiranja ostvareno ukupno 8.992.263,70 kn, od čega iznos od 5.000.000,00 kn za financiranje izdataka za financijsku imovinu i otplatu zajmova, 229.263,70 kn za kamate na primljeni zajam te 3.763.000,00 kn za nabavu nefinancijske imovine (nabava endoskopskog stupa za potrebe Klinike za ginekologiju i porodništvo).

1. Izvor financiranja 3.1.1. Vlastiti prihodi

U 2022. godini Bolnica je planirala ostvariti 4.371.000,00 kn vlastitih prihoda, ali je do kraja godine ostvarila ukupno 12.736.561,59 kn vlastitih prihoda. Najznačajnije odstupanje planiranih od ostvarenih prihoda u 2022. godini u iznosu od 7.179.836,00 kn ostvareno je temeljem prihoda od liječenja lijekom Luxturna pacijenata koji nisu osiguranici Hrvatskog zavoda za zdravstveno osiguranje (u daljnjem tekstu: HZZO).

1. Izvor financiranja 4.3.1. – Prihodi za posebne namjene

Najveći udio unutar ovog izvora financiranja su prihodi od HZZO-a koji su planirani u većem iznosu od ostvarenog za 34.112.961,43 kn. Navedeni prihodi planirani su na osnovi iznosa limita i iznosa za izvanlimitne usluge koji su u trenutku planiranja (listopad 2021.) bili ugovoreni s HZZO-om. Bolnica je na ime maksimalno utvrđenog osnovnog iznosa sredstava u 2022. godini (limit i posebno ugovoreni DTP postupci) primila 384.984.902,64 kn (od čega je 343.816.708,92 kn HZZO priznao i evidentirano je na prihodima, a iznos od 41.168.193,72 kn je evidentiran na kontu obveza za primljene predujmove od HZZO-a).

1. Izvor financiranja 5.2.1. Pomoći drugih proračuna

Prihodi navedenog izvora financiranja sastoji se najvećim dijelom od pomoći državnog proračuna, odnosno od pomoći Ministarstva zdravstva za podmirenje obveza prema dobavljačima lijekova i potrošnih medicinskih materijala koji su planirani u iznosu većem od ostvarenog za 8.154.651,89 kn. Bolnica je zbog odgovornog financijskog upravljanja i boljim plaćanjem dospjelih računa prema dobavljačima lijekova i potrošnog medicinskog materijala ostvarila 17,8 mil kn manje pomoći državnog proračuna za sanaciju dospjelih obveza u odnosu na 2021. godinu.

1. Izvor financiranja 5.5.1. Pomoći od izvanproračunskih korisnika

U okviru izvora financiranja 5.5.1. Pomoći od izvanproračunskih korisnika planirana su sredstva koja se odnose na refundaciju plaća djelatnika od strane HZZO-a i Hrvatskog zavoda za zapošljavanje za rad pripravnika koji moraju raditi pod nadzorom, djelatnika koji rade s pacijentima koji su COVID pozitivni te za djelatnike na stručnom osposobljavanju. Prihodi po navedenom izvoru financiranja ostvareni su u manjem iznosu od planiranog za 3.298.995,74 kn jer je na stručno osposobljavanje primljen manji broj djelatnika od planiranog, a smanjeni su i prihodi s osnove posebne nagrade za djelatnike koji rade s pacijentima koji su COVID pozitivni.

1. Izvor financiranja 5.6.1. Pomoći temeljem prijenosa EU sredstava

Pomoći temeljem prijenosa EU sredstava planirane su u ukupnom iznosu od 1.935.000,00 kn, a sastoje se od prihoda za financiranje materijalnih troškova projekta Dijagnostički značaj kalprotektina u ranom prepoznavanju upalnih stanja u iznosu 834.000,00 kn te Opremanje dnevne bolnice i jednodnevne kirurgije Kliničke bolnice „Sveti Duh“ u iznosu 1.171.000,00 kn. Po obje planirane stavke unutar ovog izvora financiranja ostvareno je manje prihoda od planiranog, a isto tako i rashoda zbog usporene dinamike provedbe projekata.

1. Izvor financiranja 6.1.1. Donacije

U okviru izvora financiranja 6.1.1. Donacije planirana su sredstva koja Bolnica ostvaruje od donacija materijala i sirovina (krvi i krvnih pripravaka, lijekova i potrošnih medicinskih materijala) te donacija za edukaciju djelatnika u ukupnom iznosu od 6.556.000,00 kn. Ostvarene su donacije u ukupnom iznosu od 9.309.270,66 kn, od čega tekuće donacije u iznosu 8.138.558,16 kn i kapitalne donacije u iznosu 1.170.712,50 kn. U 2022. godini iz navedenog izvora financiranja utrošeno je 7.965.347,91 kn.

1. Izvor financiranja 7.1.1. Prihodi od prodaje ili zamjene nefinancijske imovine

U okviru navedenog izvora planirani su prihodi od otplate stanova prodanih djelatnicima Bolnice za staru deviznu štednju sukladno ugovorima iz 1992. godine. Predmetni prihodi planirani su u iznosu od 5.000,00 kn dok su ostvareni u iznosu od 1.938,61 kn.